ΜΑΝΑΤΖΕΡ-διευθυντής, που θα διοικεί, θα αξιολογεί το εκπαιδευτικό έργο και τους εκπαιδευτικούς, θα αποφασίζει για τα πάντα. Αυτός είναι ο ρόλος που εισάγει για τους διευθυντές των σχολικών μονάδων το υπουργείο Παιδείας στο υπό κατάρτιση σχέδιο νόμου για την «αναδιοργάνωση των περιφερειακών υπηρεσιών της εκπαίδευσης». Αποδυναμώνεται ο ρόλος του Συλλόγου Διδασκόντων, ο οποίος στο υφιστάμενο μοντέλο αποφασίζει για όλα τα θέματα εκπαιδευτικής πολιτικής. Αυξημένες αρμοδιότητες θα έχει πλέον και ο υποδιευθυντής, που ορίζεται πρόεδρος στην Επιτροπή Σχολικής Διαχείρισης.

